За превозните средства от категории R и S да се посочи надвесът в предната точка на прикачване.
 (49)
 За двигателите да се посочва информацията за типа двигател или типа на фамилията двигатели в зависимост от това кое е приложимо.
 (52)
 Ако тракторът е оборудван с различни допълнителни седалки или с реверсируемо положение на водача (реверсируема седалка и кормилно колело), размерите във връзка с контролните точки на седалката (SIP 1, SIP 2 и т.н.) трябва да се измерват във всеки един случай.
 (53)
 Спецификациите на стоманата трябва да отговарят на ISO 630:1995 (Конструкционни стомани. Листове, широки плоскости, пръти, детайли и профили) Amd 1: 2003.
 (54)
 Да се посочи, в случай че максималната конструктивна скорост при движение назад е по-голяма от тази при движение напред.
 (55)
 Представете изискваната информация за: работната спирачна уредба; ръчната спирачна уредба; за превозните средства от категории Т и С: аварийната спирачна уредба; допълнителното спирачно устройство (и особено забавящите устройства) и антиблокиращите спирачни системи.
 (56)
 Да се попълни във връзка със спецификациите, дадени в раздели 9.1 и 9.2 от приложение I към Делегиран регламент (ЕС) 2015/96 на Комисията.
 (57)
 Стандартен правилник на ОИСР за официално изпитване на характеристиките на земеделските и горските трактори, Правилник No 2 на ОИСР, издание 2015 г. от юли 2014 г.
 (59)
 Както е определено в точка 1.1 от приложение VIII към Делегиран регламент (ЕС) 2015/208 на Комисията.
 (60)
 Съответните електрически/електронни системи или електрически/електронни монтажни възли са тези, които могат да излъчват значително широколентово или теснолентово излъчване, или тези, които са свързани с непосредственото управление на превозното средство от страна на водача (вж. точка 3.4.2.3 от част 2 от приложение ХV към Делегиран регламент (ЕС) 2015/208).
 (61)
 Прилага се само за производители на малки серии във връзка с раздел 6 от приложение V към Делегиран регламент (ЕС) No 1322/2014.
 (62)
 Като друг вариант — представете чертеж с размери, показващ местоположението на точката на прикачване.
 (63)
 Машина съгласно определението в член 2, буква а) от Директива 2006/42/ЕО на Европейския парламент и на Съвета.
 (1) Пропуснете точката, ако не е приложима.
 (2) Да се посочи буквено-цифровият код „ТVV“ (тип — вариант — версия), определен за всеки тип, вариант и версия съгласно точка 2.3 от част Б от приложение I към настоящия регламент. За идентификация на варианта и версиите може да се използва матрицата по точка 2.2 от част Б от приложение I към настоящия регламент.
 (3) Класифицирани съгласно член 4 от Регламент (ЕС) No 167/2013, като се посочва съответният код, например „Т4.3а“ за трактор с нисък просвет, с максимална конструктивна скорост, по-малка или равна на 40 km/h.
 ПРИЛОЖЕНИЕ II
 Образец на сертификата на производителя за достъпа до бордовата диагностика (OBD) на превозното средство и до информацията за ремонта и поддръжката на превозното средство
 1. Съгласно член 53, параграф 8 от Регламент (ЕС) No 167/2013 производителят на превозното средство трябва да представи сертификатите, които удостоверяват пред органа по одобряването на типа достъпа до OBD на превозното средство и до информацията за ремонта и поддръжката на превозното средство и които трябва да следват образеца по точка 2.
 1.1